PATVIRTINTA

Vilkaviškio vyskupijos Katechetikos centro

Vadovo kun. Lino Baltrušaičio

2018 m. rugpjūčio 29 d. įsakymu Nr. V1-02

**KALĖDINIO ATVIRUKO KONKURSO NUOSTATAI**

**I SKYRIUS**

**KONKURSO TEMATIKA IR TIKSLAI**

1. Kalėdinio atviruko konkursas (toliau – konkursas) skirtas Jėzaus gimimo Iškilmei paminėti.

2. Konkurso tematika – Jėzaus gimimo paslaptis.

3. Konkurso tikslai – skatinti pradinių klasių mokinių domėjimąsi Įsikūnijimo paslaptimi, puoselėti meninę saviraišką, kūrybingumą ir suteikti galimybę išreikšti savo idėjas.

**II SKYRIUS**

**KONKURSO DALYVIAI**

4. Konkurse gali dalyvauti visi Vilkaviškio vyskupijos 1-4 klasių mokiniai. Vienas asmuo konkursui gali pateikti vieną darbą.

**III SKYRIUS**

**KONKURSO ORGANIZAVIMO TVARKA**

5. Konkursą organizuoja Vilkaviškio vyskupijos Katechetikos ir Parapinės katechezės centrai.

6. Atvirukai, skirti konkursui, kartu su darbo autoriaus vardu, pavarde, amžiumi ir kontaktiniais duomenimis pateikiami Vilkaviškio vyskupijos Katechetikos centrui (J. Bendoriaus 3, LT 68309, Marijampolė) iki **2018 m. lapkričio 16 d.**

7. Konkursui pateiktus darbus vertina ir nugalėtojus nustato Vilkaviškio vyskupijos Katechetikos ir Parapinės katechezės centrų vadovo įsakymu sudaryta vertinimo komisija (toliau – komisija).

8. Konkurso rezultatus komisija paskelbia iki 2018 m. gruodžio 6 d. (preliminari data).

9. Geriausių darbų fotografijos skelbiamos Facebook paskyroje 2018-12-06.

**IV SKYRIUS**

**REIKALAVIMAI IR VERTINIMO KRITERIJAI**

10. Kalėdinis atvirukas, teikiamas konkursui, turi būti originalus asmeninis darbas, kuriam atlikti nėra panaudota jokių autorinėmis teisėmis apsaugotų kūrinių.

11. Darbas turi būti tinkamas demonstruoti viešai.

12. Atvirukas gali būti vienpusis arba dvipusis. Atviruko išmatavimai negali viršyti A5 formato lapo dydžio (apie 210 X 148 mm).

13. Vertinant darbus bus vadovaujamasi šiais kriterijais:

13.1. temos atskleidimas;

13.2. originalumas;

13.3. kūrybiškumas;

13.4. teologinė mintis;

13.5. meninė darbo kokybė.

**V SKYRIUS**

**KONKURSO FINANSAVIMAS IR NUGALĖTOJŲ APDOVANOJIMAS**

14. Visų darbų autoriai bus apdovanoti padėkos raštais.

15. Trys geriausi darbai bus išleisti 100 vnt. tiražu, o jų autoriai apdovanoti Katechetikos ir Parapinės katechezės centrų įsteigtais prizais.

16. 3-jų „Facebook“ paskyroje daugiausia „patinka“ surinkusių darbų autoriai bus apdovanoti Katechetikos ir Parapinės katechezės centrų įsteigtais prizais.

17. Konkurso laureatai paskelbiami [www.vkpkc.lt](http://www.vkpkc.lt) interneto svetainėje.

**VI SKYRIUS**

**BAIGIAMOSIOS NUOSTATOS**

18. Konkurso organizatorius turi teisę atšaukti arba koreguoti konkurso sąlygas, konkurso dalyvių ir nugalėtojų darbus publikuoti viešai ar kitaip juos panaudoti savo nuožiūra.

\_\_\_\_\_\_\_\_\_\_\_\_\_\_\_\_\_\_\_\_\_\_\_